- Gică Hagi, criză de nervi după eurogolul lui Arlind Ajeti
- "Regele" a ţipat la staff-ul lui
Arlind Ajeti a marcat un eurogol şi i-a provocat o criză de nervi lui Gică Hagi! În minutul 82 al partidei, Arlind Ajeti a reluat superb, din voleu, imparabil şi a egalat scorul în meciul Farul – CFR Cluj 1-1.
Imediat după eurogol, Gică Hagi a avut o criză de nervi. "Regele" a fost surprins certându-şi staff-ul. Şutul lui Ajeti a amintit de un gol superb marcat de Philippe Mexes în 2015, într-un meci AC Milan – Inter.
Arlind Ajeti a marcat un eurogol şi i-a provocat o criză de nervi lui Gică Hagi! Imagini cu "Regele" certându-şi staff-ul!
"Regele" Gică Hagi a ţipat la staff-ul lui după eurogolul reuşit de Ajeti în minutul 82. Camerele video l-au surprins pe Hagi foarte nervos după ce Farul a fost egalată.
Farul – CFR Cluj s-a terminat 1-1, iar constănţenii nu au încă asigurată prezenţa în play-off. Totul se va decide în ultima etapă din sezonul regular. Farul va juca în deplasare cu ultima clasată, FC Botoşani.
O victorie astăzi i-ar fi asigurat matematic echipei lui Gică Hagi calificarea în play-off. Farul a deschis scorul în minutul 65, prin Ronaldo Deaconu, după ce a avut anterior mai multe ocazii de gol.
Farul e pe locul 5 în Liga 1, cu 42 de puncte. Hermannstadt e pe 6, cu 40 de puncte, înaintea ultimului meci din sezonul regular.
Farul – CFR Cluj 1-1. Gică Hagi şi Adi Mutu s-au încurcat reciproc! Ajeti a înscris un gol fabulos la Ovidiu
Meciul Farul – CFR Cluj, scor 1-1, a fost în format LIVE TEXT pe AS.ro. Gică Hagi şi Adi Mutu s-au încurcat reciproc în penultima etapă a sezonului regulat. Un nou pas greşit făcut de ardeleni în lupta pentru titlu.
Farul a deschis scorul în minutul 65 prin Ronaldo Deaconu, care a fost servit perfect de Louis Munteanu. Ajeti i-a tricat bucuria "Regelui" Hagi cu un euro-gol. Au fost nervi pe banca campioanei en-titre.
Farul a ratat şansa de a se califica matematic în play-off-ul Ligii 1. Golul superb înscris de Ajeti a încurcat-o pe trupa lui Gică Hagi.
Cum arată clasamentul actualizat din Liga 1:
1. FCSB – 61 de puncte
2. Rapid – 51 de puncte
3. CFR Cluj – 50 de puncte
4. Universitatea Craiova – 45 de puncte
5. Farul – 42 de puncte
6. Hermannstadt – 40 de puncte
7. UTA – 40 de puncte
8. U Cluj – 38 de puncte
9. Sepsi – 37 de puncte
10. Petrolul – 35 de puncte
11. Oţelul – 33 de puncte
12. Poli Iaşi – 32 de puncte
13. FCU Craiova – 31 de puncte
14. FC Voluntari – 27 de puncte
15. Dinamo – 26 de puncte
16. FC Botoşani – 20 de puncte
Ce meciuri mai sunt de disputat în această etapă a Ligii 1:
- U Cluj – FC Botoşani (duminică, 14:30)
- FCSB – Petrolul (duminică, 20:30)
- Sepsi – FC Voluntari (luni, 17:00)
- Universitatea Craiova – Rapid (luni, 20:00)
FARUL (4-3-3): Buzbuchi – Dussaut, Boli, M. Popescu, Kiki – Deaconu, Nedelcu, Vînă – Grigoryan, Munteanu, Rivaldinho
Rezerve: Șt. Mușat, Sîrbu, Dănuleasă, Grosu, Gustavo Marins, Queiros, Grameni, Budescu, Banu, I. Cojocaru, Andronache, Benchaib
Antrenor: Gică Hagi
CFR CLUJ (4-3-3): Sava – Cr. Manea, Boben, Ajeti, Abeid – Muhar, K. Keita, Tachtsidis – Fică, Bîrligea, Otele
Rezerve: Hindrich, Bălgrădean, Camora, Mogoș, M. Ilie, Aussi, Fofana, R. Filip, Avounou, Serebe, Michael
Antrenor: Adi Mutu
Hagi a vorbit la superlativ despre CFR Cluj înainte de meciul de la Ovidiu
Înaintea partidei, Gică Hagi a vorbit la superlativ despre CFR Cluj, pe care o consideră una dintre cele mai puternice echipe din Liga 1.
"Avem un meci acasă cu un adversar foarte puternic, care se bate la campionat. Ne dorim cele trei puncte, să facem un meci foarte bun, complet. Sper să avem capacitatea să găsim la trei zile soluţii, să fim puternici, să avem reacţie, să avem o atitudine bună şi să facem un meci mai bun ca ei, pentru că sunt un adversar foarte bun. Şi noi avem nevoie de puncte.
Avem nevoie de această victorie şi sperăm să o obţinem. Am încredere că vom face un meci foarte bun. Suntem în faţa unui meci important acasă şi concentrarea trebuie să fie totală. Trebuie să fim toţi inspiraţi pentru a face un meci foarte bun, pentru că adversarul este foarte puternic", a spus Hagi.